wickkiey/tamil-wikipedia-chunked huggingface dataset:
# வனேடியம் நாற்குளோரைடு

## தயாரிப்பு மற்றும் பண்புகள்

எதிர்காந்தத் தன்மையுள்ள TiCl4 சேர்மத்தைவிட கூடுதலாக ஒரு இணைதிறன் எலக்ட்ரானைப் பெற்று இணைக்காந்த பண்பு கொண்ட திரவமாக வனேடியம் நாற்குளோரைடு உள்ளது. அறை வெப்பநிலையில் இணைக்காந்தப் பண்பு கொண்டுள்ள மிகச்சில சேர்மங்களில் இதுவும் ஒன்றாகும்.  
வனேடியம் உலோகத்தை குளோரினேற்றம் செய்து வனேடியம் நாற்குளோரைடு தயாரிக்க முடியும். இவ்வினையில் VCl<sub>5</sub> உருவாவதில்லை. ஆக்சிசனேற்றும் திறன் பற்றாக்குறை காரணமாக குளோரினால் வனேடியம் நாற்குளோரைடை தாக்க முடிவதில்லை.  
மாறாக NbCl<sub>5</sub> மற்றும் TaCl<sub>5</sub> போன்ற கனமான இதனையொத்த சேர்மங்கள் நிலைப்புத் தன்மையுடனும் குறிப்பாக ஆக்சிசனேற்றப் பண்பு இல்லாமலும் இருக்கின்றன. இயல்பாக உள்ள VF<sub>5</sub> சேர்மத்தில் குளோரினுடன் ஒப்பிடுகையில் புளோரினின் ஆக்சிசனேற்றும் பண்பு மிகுந்துள்ளது. சாதாராண அழுத்தத்தில், வனேடியம் நாற்குளோரைடானது அதன் கொதிநிலையில் குளோரினை வெளியேற்றி வனேடியம்(III) குளோரைடைத் தருகிறது என்பதை இதனுடைய ஆக்சிசனேற்றத் திறன் குறிப்பாகத் தெரிவிக்கிறது.
# வனேடியம் நாற்குளோரைடு

## வினைகள்

இதனுடைய உயர் ஆக்சிசனேற்றத் திறனுக்கு இசைவாக இது 50 ° செ வெப்பநிலையில் ஐதரசன் புரோமைடுடன் வினைபுரிந்து வனேடியம் முப்புரோமைடை உருவாக்குகிறது. இவ்வினை VBr
4 உருவாதல் வழியாக நிகழ்கிறது. அறை வெப்பநிலைக்கு சூடாக்கும் போது VBr4 புரோமினை வெளியேற்றுகிறது.
:: 2 VCl<sub>4</sub> + 8 HBr → 2 VBr<sub>3</sub> + 8 HCl + Br<sub>2</sub>
VCl<sub>4</sub>பல வழங்கு ஈனிகளுடன் வினைபுரிந்து கூட்டு விளை பொருட்களைத் தருகிறது. உதாரணம்: VCl<sub>4</sub>(THF)<sub>2</sub>.
வனேடோசீன் இருகுளோரைடு தயாரிப்பதற்கான முன்னோடிச் சேர்மமாகவும் இது இருக்கிறது.
# வனேடியம் நாற்குளோரைடு

## பயன்கள்

ஆல்க்கீன்களின் பல்லுறுப்பியாக்கும் வினையில், குறிப்பாக இரப்பர் தொழிலில் வனேடியம் நாற்குளோரைடு வினையூக்கியாகச் செயல்படுகிறது. வனேடியம் ஆல்க்கைல்களின் இடைநிலைப்பட்ட பண்புடன் நிகழும் சீக்ளர்- நட்டா வினையூக்கியுடன் இவ்வினை தொடர்புடையது ஆகும்
# வனேடியம் நாற்குளோரைடு

## கரிம வேதியியல்

கரிம வேதியியல் தொகுப்பு வினைகளில் வனேடியம் நாற்குளோரைடு இணைப்பு பீனால்களாகப் பயன்படுத்தப்படுகிறது. உதாரணமாக, இது பீனாலை 4,4'- இருபீனாலாக மாற்றுகிறது. இப்பீனால் மூன்று படிநிலைகளில் VCl3 ஆகக் ஒடுக்கப்படுகிறது.  
:: 2 C<sub>6</sub>H<sub>5</sub>OH + 2 VCl<sub>4</sub> → HOC<sub>6</sub>H<sub>4</sub>–C<sub>6</sub>H<sub>4</sub>OH + 2 VCl<sub>3</sub> + 2 HCl  
இவ்வினை VCl4, இன் ஆக்சிசனேற்றும் திறனை உயர்த்திக் காட்டுகிறது.
# வனேடியம் நாற்குளோரைடு

## பதுகாப்பு நடவடிக்கை

VCl<sub>4</sub> துரிதமாக ஆவியாகும். தீவிரமான ஆக்சிகரணியாக இருப்பதால் உடனடியாக நீராற்பகுக்கப்பட்டு ஐதரசன் குளோரடை வெளிவிடுகிறது.
# கோஸ்ட்

**கோஸ்ட்** அல்லது **கொவ்ஸ்ட்** (**Khost** or **Khowst**, பஷ்தூ மொழி/பாரசீக மொழி: خوست) என்பது கிழக்கு ஆப்கானித்தானில் அமைந்துள்ள ஒரு நகரமாகும். இது கோஸ்ட் மாகாணத்தின் தலைநகரமும் ஆகும்.  
2015 இன் மதிப்பீட்டின்படி இந்நகரத்தின் மக்கள் தொகை 106,083 ஆகும். இது 6 மாவட்டங்களையும் மொத்த பரப்பளவாக 7,139 ஏக்கர் நிலத்தையும் கொண்டுள்ளது. கோஸ்ட் நகரத்தின் மொத்த குடியிருப்புக்கள் எண்ணிக்கை 11,787 ஆகும்.
# பாரா

**பாரா** (**Farah**,பஷ்தூ மொழி/பாரசீக மொழி: فراه) என்பது மேல் ஆப்கானித்தானில் அமைந்துள்ள ஒரு நகரமாகும். இது பாரா மாகாணத்தின் தலைநகரமுமாகும். இதன் மக்கள் தொகை கிட்டத்த் தட்ட 108,400 ஆகும். இதன் முக்கிய இனக்குழு பஷ்தூன் ஆகும். மற்றும் ஆப்கானித்தானின் 16வது அதி கூடிய மக்கள் தொகையைக் கொண்ட நகரமாகும்.
# பதினெட்டாம் படி கருப்பசாமி

**பதினெட்டாம் படி கருப்பசாமி கோயில்** திருநெல்வேலி அருகே உள்ள வன்னிக்கோனந்தல் என்ற ஊரின் தெற்கு பகுதியில் அமைந்துள்ளது. இந்த ஊரின் தேவேந்திர குல வேளாளர் குலத்தை சார்ந்த மக்கள், பதினெட்டாம் படி கருப்பசாமியை வழிபடுகின்றனர். இக்கோவில் திருவிழா முன்று வருடத்திற்கு ஒரு முறை நடக்கிறது.
# பதினெட்டாம் படி கருப்பசாமி

## இங்கு காணப்படும் தெய்வங்கள்

1. கருப்பசாமி
1. மாடன் - மாடத்தி
1. சிவன் - பார்வதி
1. வன்னாத்தி அம்மன்
1. கள்ளங்கொண்டான்  
இங்கு திருவிழா தவிர மற்ற நாட்களிலும் பூஜைகள் நடக்கின்றது. மற்ற கருப்பசாமி கோவில்களில் இல்லாத சிறப்பு, இக்கோவிலின் மதிய கொடைவிழாவிலும் இரவு கொடை விழாவிலும் கருப்பசாமி ஒருவரின் மேல் வந்து வேட்டைக்குச் சொல்வார். பிறகு சாமி ஆடுபவர் மது குடிப்பார். பிறகு மதிய கொடை விழா முடிந்த பிறகு, விழா இனிதே முடியும்.
# மொர்தோவியா

## புவியியல்

இக்குடியரசு கிழக்கு ஐரோப்பிய பீடபூமியின் கிழக்குப்பகுதியில் ரஷ்யாக் கூட்டமைப்பில் அமைந்துள்ளது.  
- பரப்பளவு: 26.200 சதுர கிலோமீட்டர் (10,100 சதுர மைல்)
- எல்லைகள் ( உருசிய கூட்டமைப்புக்குள்):
- வடக்கில் நைசினி நோவ்கோர்டு ஒப்லாஸ்தும், வடகிழக்கு மற்றும் கிழக்கில் சுவாசியா, கிழக்கிலும் தென்கிழக்கிலும் ஊல்யானோவிஸ்க் ஒப்லாஸ்து, தெற்கு மற்றும் தென்மேற்கில் பென்சா ஒப்லாஸ்து, மேற்கிலும், வடமேற்கிலும் ரயாசன் ஒப்லாஸ்து ஆகியவை உள்ளன.
- உயரமான இடம்: 324 மீட்டர் (1,063 அடி)
# மொர்தோவியா

## ஏரிகள்

குடியரசில் சுமார் ஐந்நூறு ஏரிகள் உள்ளன.
# மொர்தோவியா

## இயற்கை வளங்கள்

குடியரசின் இயற்கை வளங்கள் கரி , கனிம நீர் , மற்றும் பல ஆகும்.
# மொர்தோவியா

## காலநிலை

குடியரசின் காலநிலை கோப்பென் காலநிலை வகைப்பாட்டு ஆகும்.
- சராசரி சனவரி வெப்பநிலை: -11 டிகிரி செல்சியஸ் (12 ° பாரன்கீட்),
- சராசரி சூலை வெப்பநிலை: +19 டிகிரி செல்சியஸ் (66 டிகிரி பாரன்கீட்)
- சராசரி ஆண்டு மழையளவு : ~ 500 மில்லி மீட்டர் (20)
# மொர்தோவியா

## பொருளாதாரம்

குடியரசில் மிகவும் வளர்ந்த தொழில்கள் இயந்திரக் கட்டுமான நிறுவனங்கள், இரசாயனம், மரப்பொருட்கள், உணவு தொழில்கள்போன்றவை ஆகும். பெரும்பாலான தொழிற்சாலைகள் குடியரசின் தலைநகர் பகுதியிலேயே அமைந்துள்ளன. அத்துடன் கோவைல்கினோ மற்றும் ருசாயேவாகா போன்ற நகரங்களிலும் தொழில் நிறுவனங்கள் உள்ளன.
# மொர்தோவியா

## மக்கள் வகைப்பாடு

குடியரசின் மக்கள் தொகை: 834,755 ( 2010 கணக்கெடுப்பு ) 888,766 ( 2002 மக்கள் தொகை கணக்கெடுப்பு ); 964,132 ( 1989 மக்கள் தொகை கணக்கெடுப்பு .)
# மொர்தோவியா

## இனக் குழுக்கள்

குடியரசின் மக்களில் உள்ளன பினிக் மக்கள் தங்கள் மொழியாக தொடர்புடைய இரண்டு மொழிகளை பேசுகின்றனர், அவை மோட்சா மொழி மற்றும் எருசிய மொழி ஆகும். இந்த பினிக் மக்கள் தங்களை தனி இனக் குழுவாக அடையாளம் காண்கின்றனர். எருசிய மற்றும் மோட்சா மொழிகளை குடியரசில் உள்ள மக்களில் மூன்றில் ஒரு பங்கு மக்கள் மட்டுமே தாய்மொழியாக கொண்டு வாழ்கின்றனர். சோவியத் காலத்தில், பள்ளி பாடப்புத்தகங்கள் ஒவ்வொரு மொழியிலும் வெளியிடப்பட்டன.
2010 கணக்கெடுப்பின்படி, குடியரசில் ரஷ்ய இனக் குழுவினர் குடியரசு மக்கள் தொகையில் 53.4% வரை உள்ளனர். எருசிய மற்றும் மோட்சா இனக்குழுவினர் 40% மட்டுமே உள்ளனர். மற்ற குழுக்கள் என்றால் தடார்களுக்கும் (5.2%), உக்ரைனியர்கள் (0.5%), இவர்களைத்தவிர பிற சிறிய இனக்குழுக்கள் மொத்த மக்கள் தொகையில் 0.5% க்கும் குறைவாக உள்ளனர்.
# மொர்தோவியா

## மதம்

2012 இன் உத்தியோகபூர்வ கணக்கெடுப்பு படி
குடியரசின் மக்கள் தொகையில் 68.6% உருசிய மரபுவழித் திருச்சபையை பின்பற்றுகின்றனர் , 5% திருச்சபை இணைப்பில்லாத பொதுவாக இருக்கும் கிருத்துவர்கள், 2% முஸ்லீம்கள், நாட்டுப்புற மதத்தினர், 1% ஸ்டாரோவிரஸ் கிருத்தவர்கள், 10% மக்ள் ஆன்மீக, மத நாட்டம் அற்றவர்களாக உள்ளனர். 7% நாத்திகர், 6.4% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர். சில மார்தோவியர்கள் புதிய உள்ளூர் மத்தைக் கடைபிடிக்கின்றனர்.
# அனந்தபுரம்

**அனந்தபுரம்** என்ற தலைப்பில் உள்ள கட்டுரைகள் வருமாறு;-
# அனந்தபுரம்

## ஊர்கள்

- அனந்தபுரம் (விழுப்புரம்) - விழுப்புரம் மாவட்டத்திலுள்ள ஒரு பேரூராட்சி ஆகும்.
- அனந்தபுரம் ஊராட்சி (திருவண்ணாமலை) - திருவண்ணாமலை மாவட்டத்தில் உள்ள போளுர் வட்டாரத்தில் உள்ளது
- அனந்தபுரம் (கன்னியாகுமரி) - கன்னியாகுமரி மாவட்டத்தில் தோவாளை வட்டத்திலுள்ள வருவாய் கிராமங்களில் ஒன்றாகும்.
- அனந்தபுரம் மக்களவைத் தொகுதி-ஆந்திர மாநிலத்தின் இருபந்தைந்து மக்களவைத் தொகுதிகளில் ஒன்று.
- அனந்தபுரம் நகரம் சட்டமன்றத் தொகுதி - ஆந்திர மாநிலத்தின் சட்டமன்றத் தொகுதிகளில் ஒன்று.
# அனந்தபுரம்

## நபர்கள்

- அனந்தபுரம் கிருட்டினமூர்த்தி  
---
# பூச்சியத்தால் வகுத்தல்

கணிதத்தில் **சுழியால் வகுத்தல்** அல்லது **பூச்சியத்தால் வகுத்தல்** (*division by zero*) என்பது 0 ஐ வகுஎண்ணாகக் கொண்ட வகுத்தல் ஆகும். பூச்சியத்தால் வகுத்தலை ***a*/0** (*a* வகுபடு எண்) என்ற கோவையாகக் குறிக்கலாம். 0 ஆல் பெருக்கப்படும்போது விடையாக *a* ( *a*≠0) கிடைக்கும்விதமான எண் எதுவும் கிடையாது என்பதால், சாதாரண எண்கணிதத்தில் இக்கோவைக்குப் பொருளில்லை. எனவே பூச்சியத்தால் வகுத்தல் என்பது வரையறுக்கப்படாதது. எந்த எண்ணையும் பூச்சியத்தால் பெருக்கக் கிடைப்பது பூச்சியம் என்பதால், 0/0 க்கு வரையறுக்கப்பட்ட மதிப்பு எதுவும் கிடையாது. மேலும் 0/0 இன் எல்லை மதிப்பு ஒரு தேரப்பெறா வடிவாக இருக்கும்.  
*a*/0 க்கு மதிப்புக் காண்பது இயலாது என்ற கருத்தின் முதல் பதிவு கணிதவியலாளர் ஜியார்ஜ் பெர்க்லியின் *தி அனாலிஸ்ட்* நூலில் நுண்கணிதம் பற்றிய குறிப்புகளில் காணப்பட்டுள்ளது.
# பூச்சியத்தால் வகுத்தல்

## அடிப்படை எண்கணிதம்

அடிப்படை எண்கணிதத்தில் ஒரு கணத்திலுள்ள பொருட்களை சமபங்குகளாகப் பிரிக்கும் செயலாக வகுத்தல் விளக்கப்படுகிறது.  
எடுத்துக்காட்டாக,
:10 பொருட்களை 5 நபர்களுக்கு சமமாகக் பங்கிட்டால் ஒவ்வொருவருக்கும் <math>\textstyle\frac{10}{5}</math> = 2 பொருட்கள் கிடைக்கும்.  
:அதே சமயம் 10 பொருட்களை ஒரேயொரு நபருக்குக் கொடுத்தால் அவருக்கு ஒவ்வொருவருக்கும் <math>\textstyle\frac{10}{1}</math> = 10 பொருட்கள் கிடைக்கும்.  
:10 பொருட்களை 0 நபர்களுக்கு சமமாகக் பங்கிட்டால் ஒவ்வொருவருக்கும் எவ்வளவு கிடைக்கும் எனக் கணக்கிட்டால், அவ்வாறு பங்கிடவே முடியாது என்ற பதில்தான் கிடைக்கும். ஒரு கணத்தின் உறுப்புகளை 0 உட்கணங்களாகப் பிரிக்க முடியாது. எனவே அடிப்படை எண்கணிதத்தில் <math>\textstyle\frac{10}{0}</math> என்பது பொருளில்லாததாக, வரையறுக்கப்படாததாக அமைகிறது  
பூச்சியத்தால் வகுப்பதை பெருக்கல் மூலமாகவும் அணுகலாம்:  
: x = 10/0 எனில், 10 = *x*&nbsp;0 . இச்சமன்பாட்டிலிருந்து, எந்த எண்ணைப் பூச்சியத்தால் பெருக்கினால் 10 கிடைக்குமோ அந்த எண் *x* இன் மதிப்பாகும். ஆனால் பூச்சியத்தால் பெருக்கப்படும்போது 10 ஐத் தரும் எண் எதுவும் கிடையாது.  
:x=10/0 க்குப் பதில் x=0/0 என இருந்தால் 0 = *x*&nbsp;0 , எந்த எண்ணைப் பூச்சியத்தால் பெருக்கும்போது பூச்சியம் கிடைக்கும் என்ற வினாவிற்கான விடையாக *x* இருக்கும். எனவே *x* இன் எல்லா மதிப்புகளும் 0/0 க்கு விடையாக அமையும்
# பூச்சியத்தால் வகுத்தல்

## அடிப்படை எண்கணிதம்

### பண்டைக்காலக் குறிப்புகள்

பிரம்மகுப்தரின் (598–668) ”பிரம்மசுபுடசித்தாந்தம்” என்ற நூல்தான் 0 என்ற எண்ணையும், அதனைக் கொண்டு செய்யக்கூடிய செயல்களையும் பற்றிய குறிப்புகளைக் கொண்ட காலத்தால் முந்தைய நூலாகும். எனினும் 0 ஆல் வகுத்தலை அவர் சரியாக வரையறுக்கவில்லை.  
பிரம்மகுப்தரின் கூற்று:
<blockquote>ஒரு நேர்ம அல்லது எதிர்ம எண்ணானது பூச்சியத்தால் வகுக்கக் கிடைப்பது பூச்சியத்தைப் பகுதியாகக் கொண்ட ஒரு பின்னமாகும். பூச்சியத்தை ஒரு நேர்ம அல்லது எதிர்ம எண்ணால் வகுக்கக் கிடைப்பது பூச்சியமாகவோ அல்லது பூச்சியத்தைத் தொகுதியாகவும் வகுஎண்ணைப் பகுதியாகவும் கொண்ட பின்னமாகவோ இருக்கும். பூச்சியத்தை பூச்சியத்தால் வகுக்கக் கிடைப்பது பூச்சியம் ஆகும்.</blockquote>  
830 இல் மகாவீரர் ”கணித சார சம்கிரகா” என்ற நூலில் குறிப்பிட்டுள்ள, பிரம்மகுப்தரின் கருத்துக்கான மாற்றுக் கருத்து:
::"பூச்சியத்தால் வகுபடும்போது ஒரு எண் மாறுவதில்லை."
# பூச்சியத்தால் வகுத்தல்

## இயற்கணிதம்

முழு எண், விகிதமுறு எண், மெய்யெண், சிக்கலெண்களில், பூச்சியத்தால் வகுத்தல் வரையறுக்கப்படவில்லை. பெருக்கலின் எதிர்ச்செயலாக வகுத்தல் வரையறுக்கப்படுவதால், களத்தின் அடிக்கோள்களை நிறைவுசெய்யும் எந்தவொரு கணிதத் தொகுதியிலும் பூச்சியத்தால் வகுத்தல் வரையறுக்கப்படாத ஒன்றாகவே அமையும்.  
- *bx*&nbsp;=&nbsp;*a* என்ற சமன்பாட்டின் தீர்வு *x* = *a*/*b* .  
இத்தீர்வின் மதிப்பு காணக்கூடியதாயின் தனித்ததாகவும், காணக்கூடியதல்ல எனில் வரையறுக்கப்படாததாகவும் இருக்கும்.  
நிலை 1:
*b* = 0 எனில், *bx* = *a* சமன்பாடு 0*x* = *a* அல்லது 0 = *a* என்றாகிறது. இதில்,
- *a* ≠ 0 எனில் தீர்வு கிடையாது;
- *a* = 0 எனில் *x* இன் எந்த மதிப்பும் தீர்வாகும்.  
இருவகையிலும் தனித்த தீர்வெதுவும் இல்லாததால் *b* = 0 எனும்போது <math>\textstyle\frac{a}{b}</math> வரையறுக்கப்படவில்லை.  
நிலை 2:
:*b* ≠ 0 எனில், ஒரு களத்தில் எப்பொழுதுமே வரையறுக்கப்பட்டதாக <math>\textstyle\frac{a}{b}</math> இருக்கும்.
# பூச்சியத்தால் வகுத்தல்

## இயற்கணிதம்

### பெருக்கலின் நேர்மாறாக வகுத்தல்

இயற்கணிதத்தில் பெருக்கலின் நேர்மாறுச் செயலாக வகுத்தல் விளக்கப்படுகிறது. எடுத்துக்காட்டாக,  
- <math>\frac{6}{3}=2</math>
:<math>? \times 3=6</math> என்பதன் விடை 2 என்பது உண்மையென்பதால் இந்த வகுத்தல் வரையறுக்கப்பட்டதாகும்.  
- <math>\frac{6}{0}=\,x</math>
:<math>x\times 0=6</math> என்பதை நிறைவு செய்யும் மதிப்பு காணப்பட வேண்டும். ஆனால் எந்தவொரு எண்ணையும் 0 ஆல் பெருக்கக் கிடைக்கும் எண் 0 தான் என்பதால் இதற்கான தீர்வு இல்லை.  
- <math>\frac{0}{0}=\,x</math>  
:<math>x\times 0=0.</math> என்பதை நிறைவு செய்யும் மதிப்பு காணப்பட வேண்டும். ஆனால் எந்தவொரு எண்ணையும் 0 ஆல் பெருக்கக் கிடைக்கும் எண் 0 தான் என்பதால் எல்லா எண்களுமே தீர்வுகளாக அமையும். எனவே 0/0 க்கு தனியொரு தீர்வு இல்லை.  
எனவே ஒரு பின்னத்தின் பகுதி 0 ஆக இருக்கும்போது அதன் மதிப்பு வரையறுக்கப்படாததாக உள்ளது. 0/0 தேரப்பெறாதது என அறியப்படுகிறது.
# பூச்சியத்தால் வகுத்தல்

## இயற்கணிதம்

### போலிகள்

:<math>0\times 1 = 0</math>, <math>0\times 2 = 0</math> என எடுத்துக்கொண்டால்:
:<math>0\times 1 = 0\times 2.\,</math>  
பூச்சியத்தால் வகுக்க:
:<math>\textstyle \frac{0}{0}\times 1 = \frac{0}{0}\times 2.</math>  
மேலும் சுருக்கக் கிடைப்பது:
:<math>1 = 2.\,</math>  
பூச்சியத்தால் வகுப்பதை மற்ற எண்களால் வகுப்பதைப் போல சரியானதாகக் எடுத்துக் கொண்டதால் கிடைத்த கணிதப்போலி இதுவாகும்.
# பூச்சியத்தால் வகுத்தல்

## நுண்கணிதம்

### நீட்டிக்கப்பட்ட மெய்யெண் கோடு

மேற்பார்வைக்கு, *b* இன் மதிப்பு 0 ஐ அணுகும்போது *a*/*b* இன் எல்லையாக *a*/0 ஐ வரையறுக்க முடியுமெனத் தோன்றலாம். ஆனால் அது சரியல்ல என்பதைக் கீழுள்ள விளக்கங்களின் மூலம் காணலாம்.  
- <math>\lim_{b \to 0} {a \over b}</math>
*a* இன் மதிப்பு நேர்மம் எனில்,
:வலப்புறமிருந்து எல்லை மதிப்பு:
:<math>\lim_{b \to 0^+} {a \over b} = +\infty</math>
:இடப்புறமிருந்து எல்லை மதிப்பு
:<math>\lim_{b \to 0^-} {a \over b} = -\infty</math>  
வலப்புறமிருந்து எல்லையும் இடப்புறமிருந்து எல்லையும் சமமாக இல்லாததால் <math>\lim_{b \to 0} {a \over b}</math> வரையறுக்கப்படவில்லை. இதேபோல *a* இன் எதிர்ம மதிப்பிற்கும் இவ்வெல்லை வரையறுக்கப்படவில்லையென்பதும் தெளிவாகும்.  
மேலும்
- ஒரு விகிதத்தின் எல்லையாகக் கொண்டு பெறக்கூடிய எந்தவொரு வரையறையும் 0/0 க்கு இல்லை:
:<math> \lim_{(a,b) \to (0,0)} {a \over b} </math> என்ற எல்லைக்கு மதிப்பு காணமுடியாது.  
*x* இன் மதிப்பு 0 ஐ அணுகும்போது, *ƒ*(*x*) ,*g*(*x*) இரண்டும் பூச்சியத்தை அணுகுமானால் *ƒ* , *g* ஐப் பொறுத்து, <math> \lim_{x \to 0} {f(x) \over g(x)} </math> என்ற எல்லையின் மதிப்பு ஒரு மெய்மதிப்பாகவோ, முடிவிலியாகவோ அல்லது காண முடியாததாகவோ இருக்கும்.  
எனவே 0/0 ஒரு எல்லையாக நன்கு வரையறுக்கப்படவில்லை என்பது தெளிவு.  
இக்காரணங்களால் *b* இன் மதிப்பு 0 ஐ அணுகும்போது *a*/*b* இன் எல்லையாக *a*/0 ஐ வரையறுக்க முடியாது என்பதை அறிந்து கொள்ளலாம்.
# பூச்சியத்தால் வகுத்தல்

## நுண்கணிதம்

### நீட்டிக்கப்பட்ட மெய்யெண் கோடு

#### முறைசார் செயல்கள்

கணக்கிடுதலின் முடிவு நன்கு வரையறுக்கப்பட்டதா இல்லையா என்பதைக் கருத்தில் கொள்ளாமல் எண்கணித விதிமுறைகளைக் கொண்டு செய்யப்படுவது முறைசார் கணக்கிடுதல் எனப்படும். எனவே *a*/0 ( *a*&nbsp;≠&nbsp;0) இன் மதிப்பு <math>\infty</math> ஆக எடுத்துக்கொள்ளப்படுகிறது. இந்த முடிவிலியானது சந்தர்ப்பங்களைப் பொறுத்து நேர்மமாகவோ, எதிர்மமாகவோ அல்லது குறியற்றதாகவோ இருக்கலாம்.  
எடுத்துக்காட்டு:  
:<math>\lim\limits_{x \to 0} {\frac{1}{x} =\frac{\lim\limits_{x \to 0} {1}}{\lim\limits_{x \to 0} {x}}} = \infty.</math>  
முறைசார் கணக்கிடுதலில் செல்லுபடியாகாத விடை கிடைப்பது ஏற்றுக்கொள்ளப்படுவதால் இந்த எல்லையின் மதிப்பு <math> \infty.</math> ஆகும்.  
முறைசார் கணக்கிடலுக்கு மாறான ஏரணமுறைக் கணக்கிடலில் கீழ்வரும் மதிப்புகளே கிடைக்கும்:
:<math>\lim\limits_{x \to 0^+} \frac{1}{x} = +\infty\text{ and }\lim\limits_{x \to 0^-} \frac{1}{x} = -\infty.</math>  
இந்த ஒருபுற எல்லைகள் வெவ்வேறாக இருப்பதால் இருபுற எல்லை மதிப்பை மெய்யெண்களில் காண முடியாது. மேலும் நீட்டிக்கப்பட்ட மெய்யெண் கோட்டில் 1/0 ன் மதிப்பு வரையறுக்கப்படாததாக உள்ளது. எனவே,
1/0, <math> \frac{\lim\limits_{x \to 0} 1 }{\lim\limits_{x \to 0} x}</math> இரண்டும் பொருளில்லாத கோவைகளாகும்.
# குஞ்சரபாரதி

**கவி குஞ்சர பாரதி** (பிறப்பு: 1810 – மறைவு: 1896) தமிழ்நாட்டின், இராமநாதபுரம் மாவட்டத்தின் பெருங்கரை எனும் கிராமத்தில் 1810இல் கர்நாடக இசைக் குடும்பத்தில் பிறந்தவர். தந்தை பெயர் சுப்பிரமணிய பாரதி. குஞ்சரபாரதி தனது 12ஆம் வயதிலேயே தமிழில் கவிதைகள், கீர்த்தனைகளும், பிரபந்தங்களும் இயற்றத் தொடங்கினார். இவரது பாடல்களில் பெரும்பாலும் முருகப் பெருமானையே கருப்பொருளாக வைக்கப்பட்டுள்ளது.  
1840இல் இவர் இயற்றிய *அழகர் குறவஞ்சி* இலக்கியம், சிவகங்கை மன்னர் கெளரிவல்லபர் முன்னிலையில் சிவகங்கை அரசவையில் அரங்கேற்றப்பட்டது. இவருடைய திறமையைப் பாராட்டி, சிவகங்கை மன்னர் இவருக்குக் *கவி குஞ்சரம்* எனும் விருதினை வழங்கி, சிவகங்கை சமஸ்தானத்தின் ஆஸ்தான வித்வானாக நியமித்தார். இவர் பாடிய *வேங்கைக் கும்மி* பாட்டைப் பாராட்டி, சிவகங்கை அரசர் இவருக்கு *கொட்டாங்கச்சியேந்தல்* எனும் கிராமத்தைத் தானமாக வழங்கினார்.  
இவரது புகழை கேள்விப்பட்ட **முத்துராமலிங்க சேதுபதி** தனது இராமநாதபுரம் சீமையின் ஆஸ்தான வித்துவானாக நியமித்தார். ஐம்பது வயதில்
*ஸ்கந்தபுராண கீர்த்தனைகள்* எனும் பெயரில் முருகப் பெருமான் மீது பாடல்களை இயற்றியிருக்கிறார்.
# குஞ்சரபாரதி

## படைப்புகள்

1. *வேங்கைக் கும்மி*
1. *கந்தபுராண கீர்த்தனைகள்*
1. *அழகர் குறவஞ்சி* பழமுதிர்சோலையில் கோயில் கொண்ட முருகன் மீது பாடப்பட்ட குறவஞ்சி இலக்கியம்.
1. *அடைக்கலமாலை* மற்றும் *கயற்கண்ணிமாலை* ஆகியவை மதுரை மீனாட்சியம்மன் மீது பாடப்பட்டவை.
1. *பேரின்ப கீர்த்தனைகள்* தொகுப்பு
# குஞ்சரபாரதி

## சாகாவரம் பெற்ற பாடல்களில் சில

1. சுத்தசாவேரி ராகத்தில் அமைந்த *எல்லோரையும் போலவே*
1. பேகடா ராகத்தில் அமைந்த *என்னடி பெண்ணே உனக்கு*
1. மோகன ராகத்தில் அமைந்த *சந்நிதி கண்டு*
1. கல்யாணி ராகப் பாடலான *தெய்வம் உண்டென்று*
1. காம்போஜி ராகப் பாடலான “இவனாரோ?”
1. கலாவதி ராகத்தில் அமைந்த “சித்தி விநாயகனே”
# மக்னீசியம் சிட்ரேட்டு (3:2)

**மக்னீசியம் சிட்ரேட்டு** *(Magnesium citrate)* (3:2) (2 சிட்ரேட்டு மூலக்கூறுகளுக்கு 3 மக்னீசியம் அணுக்கள்) என்பது C12H10Mg3O14 என்ற மூலக்கூற்று வாய்ப்பாடு கொண்ட, மக்னீசியம் மற்றும் சிட்ரிக் அமிலம் சேர்ந்து உருவாகும் ஒரு வேதியியல் சேர்மமாகும். மும்மக்னீசியம் இருசிலிக்கேட்டு, மும்மக்னீசியம் சிட்ரேட்டு அல்லது தெளிவற்ற மக்னீசியம் சிட்ரேட்டு போன்ற பல பெயர்களால் இச்சேர்மம் அழைக்கப்படுகிறது. (3:2) மக்னீசியம் சிட்ரேட்டு தண்ணீரில் அதிகமாகக் கரைவதில்லை. கசப்புச் சுவை கொண்டிருக்கிறது. இச்சேர்மத்தில் 16.2 சதவீதம் எடை மக்னீசியம் உள்ளது . மக்னீசியம் சிட்ரேட்டுடன் (1:1) ஒப்பிடுகையில், இச்சேர்மம் மிகவும் குறைவான அளவே தண்ணீரில் கரைகிறது. காரத்தன்மையும் அதிகமாக உள்ளது. மக்னீசியம் சிட்ரேட்டைவிட (1:1) எடையில் 42.6 சதவீத மக்னீசியம் அதிகம் பெற்றுள்ளது.
# சிடீவியா (பேரினம்)

**சிடீவியா** (*Stevia*, , அல்லது ) என்பது தாவரவியல் குடும்பத்தின் ஒரு பேரினம் ஆகும். இதன் கீழ் ஏறத்தாழ 240 சிற்றனங்கள் உள்ளன. அவற்றில் பெரும்பாலானவை மூலிகைகளாகவும், குறுமரங்களாகவும், புதர்செடிகளாகவும் உள்ளன. இதன் தாயகம் அயன அயல் மண்டலமும், வெப்ப மண்டலங்களும் ஆகும். வடஅமெரிக்காவின் மேற்குப் பகுதியிலிருந்து, தென் அமெரிக்கா வரை காணப்படுகின்றன.
# சிடீவியா (பேரினம்)

## பொருளாதாரப் பயன்கள்

இதன் சிற்றினங்களில் இருந்து எடுக்கப்படும் சிடீவியால் கிளைகோசைடு (Steviol glycoside) என்ற வேதிப்பொருளானது, சர்க்கரைக்கு மாற்றாகப் பயன்படுகிறது. இச்சர்க்கரைப் பதிலீடு, இந்தியாவில் அதிகமாக சர்க்கரைத் துளசி (* Stevia rebaudiana*)செடியில் இருந்து எடுக்கப்படுகிறது.
# சிடீவியா (பேரினம்)

## வெளியிணைப்புகள்

- வடஅமெரிக்க தாவரவளம் 28 தொகுதிகளில் உள்ளது. அதில் இத்தாவரம் குறித்த தாவரவியல் குறிப்பகள் உள்ளன. அத்தாவரத்தின் இணைய வடிவப்பக்கத்தை இத்தொடுப்பில் காணலாம்.
# போக்குரா

தீவில் போக்குராவில் விளையாடும் சிறுவர்கள்]]  
**போக்குரா** *(Bokkura)* என்பது மாலத்தீவுகளில் பயன்படுத்தப்படும் ஒரு சிறிய மரக்கலன் ஆகும். அந்நாட்டில் பயன்படுத்தப்படும் தோணி எனப்படும் மரக்கலனைப் போலக் காணப்படும் இக்கலம் உருவில் சற்று சிறியதாகும். முக்கோணப்பாய் இல்லாமல் இரண்டு அல்லது மூன்று நபர்கள் பயணம் செய்யக்கூடிய அளவுக்கு சிறியதாக இருக்கும் . போக்குராவில் வழக்கமாக இரண்டு துடுப்புகள் பயன்படுத்தப்படும். ஆழம் அதிகமில்லாத பவழப்பாறைகளுக்கு அருகில் மீன் பிடிக்கச் செல்வதற்கு இக்கலம் பயன்படுத்தப்படும் அல்லது கடலுக்குள் நங்கூரமிட்டுள்ள மீன்பிடி படகுகள், வர்த்தகக் கப்பலகள் ஆகியனவற்றிற்கு ஆட்கள் மற்றும் பொருட்களை மாற்றிவிட இப்போக்குராக்கள் பயன்பட்டன. அதிலும் குறிப்பாக யெட்டி எனப்படும் தோணித்துறைகள் இருக்குமிடங்களில் இவை அதிகம் பயன்பட்டன.
# விக்டோரியா, சீசெல்சு

விக்டோரியாவின் முக்கிய ஏற்றுமதி வெனிலா, தேங்காய், தேங்காய் எண்ணெய், மீன் மற்றும் கடற் பறவைகளின் எச்சத்தில் உருவாக்கப்படும் இயற்கை உரம் ஆகும்.  
இலண்டனில் உள்ள வாக்ஸ்ஹால் கடிகார கோபுரம் போன்று, வடிவமைக்கப்பட்ட மணிக்கூண்டு விக்டோரியா நகருக்கு ஈர்ப்பினைத் தருகின்றது.  
இந்நகரத்தில் ஒரு தேசிய விளையாட்டரங்கு, சீசெல்சு பன்னாட்டுப் பள்ளி மற்றும் ஒரு பலதொழில்நுட்பப் பயிலகமும் உள்ளது. 1971 இல் கட்டி முடிக்கப்பட்ட, சீசெல்சு பன்னாட்டு விமான நிலையம் விக்டோரியா நகரத்தில் பயன்பாட்டில் உள்ளது.
# விக்டோரியா, சீசெல்சு

## வரலாறு

1756 இல் பிரான்சு உரிமை கொண்டாடி அதன் குடியேற்ற ஆதிக்கத்தின் கீழ் இருந்த இப்பகுதி 1778 இல் விக்டோரியா பகுதியானது. 1814 பாரிசு உடன்படிக்கையின் படி இன்றைய நவீன விக்டோரியா பிரித்தானியர்களால் நிறுவப்பட்டது.
# விக்டோரியா, சீசெல்சு

## மாவட்டங்கள்

சீசெல்சின் மூன்று மாவட்டங்களின் பகுதிகளை விக்டோரியா கொண்டுள்ளது:  
1. ஆங்கிலம் நதி (La Rivière anglaise) (ஆழ்மனதின் பகுதி)
1. செயின்ட் லூயிஸ்
1. மோண்ட் பிலெரி  
மேற்கண்ட மூன்றைத் தவிர சீசெல்சுவின் 25 மாவட்டங்களில் கீழ்கண்ட ஐந்து மாவட்டங்களும் உள்ளடங்கியுள்ளது.  
- மோண்ட் பக்ஸ்டன்
- பெல் ஏர்
- ரோச் கேமென்
- லெஸ் மமிலெஸ்
- பிலாய்சன்ஸ்
# விக்டோரியா, சீசெல்சு

## இரட்டை நகரங்கள் மற்றும் சகோதரி நகரங்கள்

விக்டோரியா பின்வரும் நகரங்களின் சகோதரி நகராக உள்ளது.  
| நாடு | நகரம் |  |
| --- | --- | --- |
| சீபூத்தீ குடியரசு | சீபூத்தீ (நகரம்) |  |
| வியட்நாம் | ஹனோய் | } |
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

தென்னிந்தியாவில் உள்ள நீலகிரி உயிர்க்கோளக் காப்பகத்தில் உள்ள தாவரங்களில் 3,300 சிற்றினங்கள், பூக்கும் தாவரத்தொகுதியைச்(தாவரவியல்:Angiosperms) சார்ந்தது ஆகும். இவற்றுள் 132 சிற்றினங்கள், அகணிய உயிரிகள் ஆகும். இந்த பாதுகாக்கப்பட்ட வனமானது , கருநாடகம், கேரளம், தமிழ்நாடு.ஆகிய இந்திய மாநிலங்களில் அமைந்திருக்கும் நீலமலையையும், மேற்குத் தொடர்ச்சி மலைத்தொடரின் ஒரு பகுதியையும் தன்னகத்தேக் கொண்டுள்ளது. இந்நிலப்பகுதியின் தாவர வகைகளைக் தாவரவியல் குடும்ப அடிப்படையில் இப்பக்கத்தில் பட்டியலிடப்படுகின்றன.
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

- <big>பட்டியலின் உள்ளடக்கக் குறிப்புகள்</big>
1. <big>*****</big> என்ற உடுக்குறியிட்டத் தாவரங்கள், செம்பட்டியலில் இடம்பெற்றுள்ள, அழிநிலையிலுள்ளத் தாவரங்களாகும்.
1. <big>**†**</big> குத்துவாள் குறியிட்டத் தாவரங்கள், அழிந்தவையாகக் கருதப்படுகின்றன.
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### பனைக்குடும்பம்

1. காலமசு கேம்ப்ளேய் வகை. சுபேரோகார்பா : *Calamus gamblei* var. * sphaerocarpa*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### முண்மூலிகைக் குடும்பம்

1. ஆன்ட்ரோகிராஃபிசு லோபிலாய்டேசு : *Andrographis lobelioides*
1. ஆன்ட்ரோகிராஃபிசு செடேலுலடா : *Andrographis stellulata*
1. லெப்டாகாந்தசு அமாபிலிசு : *Leptacanthus amabilis*
1. மெக்கன்சியே ஓமோட்ரோபா : *Mackenziea homotropa*
1. மெக்கன்சியே வயோலாசியே: *Mackenziea violacea*
1. நீலகிரியந்தசு பாப்பில்லசு : *Nilgirianthus papillosus*
1. நீலகிரியந்தசு விக்டீனசு : *Nilgirianthus wighteanus*
1. பிளெபோபில்லம் லனடம் : *Phlebophyllum lanatum*
1. பிளெகாலிசு செசிலிசு: *Plecaulis sessilis*
1. தெலிபேபாலே பைகலர்: *Thelepaepale bicolor*
1. ரைனாகாந்தசு நசுடசு வகை. மன்டனசு : *Rhinacanthus nasutus* var. *montanus*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அபியேசியே

1. புப்ளூரம் பிளாண்டசினிஃபோலியம் = *Bupleurum plantaginifolium*
1. இராக்கிலியம் ஊகேரிஅனம் = *Heracleum hookerianum*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அமராந்தேசியே

1. **Achyranthes aspera* f. var. *rubrofusca''
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அர்ட்டிகேசீ

1. *Pouzolzia wightii* f.var. *nilghirensis*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### ஆமணக்குக் குடும்பம்

1. தலேச்சம்பியா வெலுடினா (*Dalechampia velutina*)
1. *Glochidion sisparense*
1. *Mallotus subramanyamii*
1. *Reidia timbriata*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### ஆர்க்கிட்

1. *Aerides elatoir*
1. *Bulbophyllum acutiflorum*
1. *Bulbophyllum aureum*
1. *Bulbophyllum fusco-purpureum*
1. *Bulbophyllum kaitiense*
1. *Bulbophyllum nodosum*
1. *Coelogyne odoratissima* var. *angustifolia*
1. *Corymborkis veratifolia*
1. *Eria nana*
1. *Eria polystachya*
1. *Habenaria cephalotes*
1. *Habenaria denticulata*
1. *Habenaria polyodon*
1. *Liparis biloba*
1. *Liparis crenulata*
1. *Malaxis crenulata*
1. *Spiranthes sinensis* var. * wightiana*
1. *Thrixspermum muscaeflorum* var. *nilagiricum*
1. *Vanda wightii*
1. *Vanda coerulea*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### காஃபி குடும்பம்

1. *Hedyotis hirsutissima*
1. *Lasianthus ciliatus*
1. *Oldenlandia hirsutissima*
1. *Oldenlandia sisparensis*
1. *Ophiorrhiza brunois* var *brunois*
1. *Ophiorrhiza pykarensis**
1. *Pavetta brunois*
1. *Pavetta hohenhackeri*
1. *Pavetta wightii*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### சீத்தாப்பழக் குடும்பம்

1. கோனியோதாலமசு வைனாடென்சிசு : *Goniothalamus wynaadensis**
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### சூரியகாந்திக் குடும்பம்

1. *Anaphalis neelgeiryana*
1. *Anaphalis notoniana*
1. *Helichrysum wightii*
1. *Senecio kundaicus*
1. *Senecio lawsonii*
1. *Senecio lessigianus*
1. *Senecio polycephalus*
1. *Vemonia saligina* var *nilghirensis*
1. *Youngia nilgirriensis*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### பபேசியே

1. *Acacia hohenackeri*
1. *Crotalaria bidei*
1. *Crotalaria formosa*
1. *Crotalaria obtecta*
1. *Dalbergia gardneriana*
1. *Tephrosia wynaadensis*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### பொவேசி

1. *Andropogon longipes*
1. *Andropogon polyptychus*
1. *Arudinella purpurea*
1. *Arudinella setosa var nilgiriana*
1. *Brachiaria semiundulata*
1. *Eriochrysis rangacharii*
1. *Garnotia schmidii*
1. *Isachne deccanensis*
1. *Isachne nilagiricum*
1. *Isachne oreades*
1. *Ochlandra beddomei*
1. *Ochlandra setigera*
1. *Panicum fischeri*
1. *Poa gamblei*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### இலமியேசியே

1. *Anisochilus dysophylloides* var *purpureus*
1. *Leucas pubescens*
1. *Leucas rosmarinifolia*
1. *Pogostemon nilagiricus*
1. *Pogostemon paludosus*
1. *Teucrium wightii*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அடோக்சுசியே

- *Viburnum hebanthum*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### ஏபியேசியே

- ''Bunium nothum
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அபோசினேசியே

- *Baeolepis nervosa*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அக்விஃபோலியாசியே

- *Ilex gardneriana**†
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அராசியே

- *Arisaema auriculatum*
- *Arisaema pulchrum*
- *Arisaema transluscens*
- *Arisaema tuberculatum*
- *Arisaema tylophorum*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### அபோசினேசியே

- *Brachystelma maculatum*
- *Caralluma nilagiriana*
# நீலகிரி உயிர்க்கோளக் காப்பகத்திற்குரிய தாவரங்களின் பட்டியல்

## தாவரப்பட்டியல்

### பால்சமினேசியே

- *Impatiens clavicornus*
- *Impatiens debilis*
- *Impatiens denisonii*
- *Impatiens laticornis*
- *Impatiens levengei*
- *Impatiens munronii*
- *Impatiens neo-barnesii*
- *Impatiens nilagirica*
- *Impatiens orchioides*
# வார்ப்புரு:Singapore imagemap

<imagemap>
Image:CIA World Factbook map of Singapore (English).gif|சிங்கப்பூரின் நிலப்படம் (சொடுக்கக்கூடியது)
poly 244 17 231 21 261 105 297 102 272 45 ஜொகூர் ஆறு
poly 14 215 57 136 85 119 100 128 137 109 194 141 217 114 169 85 121 86 65 89 5 166 ஜொகூர் நீரிணை
poly 269 131 276 169 310 169 312 131 தெக்கோங் தீவு
poly 214 132 208 153 226 168 257 163 257 132 உபின் தீவு
poly 232 173 263 166 313 201 304 226 263 227 250 203 233 203 சிங்கப்பூர் சாங்கி வானூர்தி நிலையம்
poly 174 268 285 228 317 232 318 271 187 302 சிங்கப்பூர் நீரிணை
poly 267 331 265 350 317 346 327 338 325 328 புலாவு பாதம்
poly 183 136 142 117 121 128 118 152 184 157 யிஷுன் புதுநகர்
poly 127 156 201 156 201 181 132 182 ஆங் மோ கியோ புதுநகர்
poly 88 162 120 162 122 185 86 188 புக்கித் திமா
poly 61 190 33 190 17 216 60 213 துயாசு
poly 47 220 91 221 90 252 43 251 ஜுரொங் தீவு
poly 103 201 156 201 158 240 111 240 குயின்சுடவுண், சிங்கப்பூர்
poly 176 187 176 210 224 209 224 188 பெடொக்
poly 155 242 207 240 208 253 155 269 செந்தோசாத் தீவு
poly 19 296 101 293 99 325 20 328 முதன்மை நீரிணை
poly 156 303 294 306 294 329 164 335 இந்தோனேசியா
rect 74 37 189 74 மலேசியா
rect 271 11 325 40 மலேசியா
rect 158 210 257 238 சிங்கப்பூர்
desc bottom-
</imagemap> <noinclude></noinclude>
# ஜொகூர் நீரிணை

சோதனைச் சாவடியில் இருந்து ஜொகூர் நீரிணையில் ஜொகூர்-சிங்கப்பூர் விரைவுச்சாலை.]]  
; பின்னணியில் உபின் தீவு]]  
**ஜொகூர் நீரிணை** (ஆங்கிலம்: *Johore Strait* அல்லது *Tebrau Strait* அல்லது *Straits of Johor;* மலாய் மொழி: *Selat Johor*; சீனம்: *柔佛海峡*) என்பது சிங்கப்பூர்; தீபகற்ப மலேசியா எனும் இரு நிலப் பகுதிகளைப் பிரிக்கும் ஓர் அனைத்துலக நீரிணை ஆகும்.  
இந்த நீரிணையானது தெற்கில் சிங்கப்பூர் நாட்டையும் அதன் தீவுகளையும்; வடக்கே மலாய் தீபகற்பத்தின் பிரதான நிலப்பரப்பில் உள்ள மலேசிய மாநிலமான சொகூர் மாநிலத்தையும் பிரிக்கிறது.  
அதே வேளையில், மேற்கில் மலாக்கா நீரிணையையும் தென்கிழக்கில் சிங்கப்பூர் நீரிணையையும் இணைக்கிறது. ஜொகூர் ஆற்றின் முகத்துவாரம்; மற்றும் ஆற்றுப் படுகைகள்; ஜொகூர் நீரிணையின் வடகிழக்கில் உள்ளன.
# ஜொகூர் நீரிணை

## பாலங்கள்

ஜொகூர் நீரிணையைக் கடக்கும் வகையில் தற்போது இரண்டு பாலங்கள் உள்ளன.  
1. மலேசியா-சிங்கப்பூர் தரைப்பாலம். (ஆங்கிலம்: *Johor–Singapore Causeway*; மலாய் மொழி: *Tambak Johor*)  
2. மலேசியா-சிங்கப்பூர் இரண்டாவது பாலம். (ஆங்கிலம்: *Malaysia–Singapore Second Link*; மலாய் மொழி: *Laluan Kedua Malaysia–Singapura*)
# ஜொகூர் நீரிணை

## பாலங்கள்

### மலேசியா-சிங்கப்பூர் தரைப்பாலம்

மலேசியா-சிங்கப்பூர் தரைப்பாலம், சொகூர் பாரு மாநகரத்தையும்; சிங்கப்பூரில் உள்ள உட்லண்சு *(Woodlands)* பகுதியையும் இணைக்கிறது.
# ஜொகூர் நீரிணை

## பாலங்கள்

### மலேசியா-சிங்கப்பூர் இரண்டாவது பாலம்

மலேசியா-சிங்கப்பூர் இரண்டாவது இணைப்புப் பாலம்; இதைப் பொதுவாக மலேசியா-சிங்கப்பூர் இரண்டாவது பாலம் என்று அழைப்பது உண்டு. இந்த இணைப்புப் பாலம், மலேசியாவில் உள்ள இசுகண்டார் புத்தரி நிலப் பகுதியையும் சிங்கப்பூரில் உள்ள துவாசு பகுதியையும் இணைக்கிறது.  
தரைப்பாலம் *(Causeway)* என்பது, நீர் நிலை அல்லது சதுப்புநிலத்தை இணைக்கும் வகையில் உயர்த்திக் கட்டப்பட்ட சாலை அல்லது தொடருந்துச் சாலை என்பதைக் குறிக்கும். தரைப்பாலங்கள் பொதுவாக உயர்த்தப்பட்ட மணல் திட்டின் மேல் அமைக்கப்பட்டு இருக்கும்.
# தொண்டுக்கான அகில இந்திய இயக்கம்

**தொண்டுக்கான அகில இந்திய இயக்கம்** (AIM (All India Movement For Seva), சுவாமி தயானந்த சரஸ்வதியால், கிராமப்புற மக்களுக்கான கல்வி, கலை, மருத்துவநல தொண்டுகளுக்காக, 2000 ஆம் ஆண்டில் தொடங்கப்பட்ட இயக்கமாகும்.  
பொதுமக்களின் நிதியுதவி மற்றும் தனியாரிடமிருந்து பெறும் நன்கொடைகள் மூலம் இயங்கும் அரசு சாரா, இலாப நோக்கமற்ற தொண்டு நிறுவனமாகும். இவ்வியக்கம் ஐக்கிய நாடுகள் பொருளாதார மற்றும் சமூக சபையின் ஆலோசனையின்படி இயங்குகிறது.  
இந்தியாவின் நகர்புற மற்றும் கிராமப்புற மக்களை பிரிக்கும் கலாச்சார, பண்பாட்டு, சமூக மற்றும் பொருளாதாரத்தில் உள்ள இடைவெளியை நீக்கி, ஒன்றிணைக்க இத்தொண்டு நிறுவனம் பாடுபடுகிறது.
# தொண்டுக்கான அகில இந்திய இயக்கம்

## திட்டங்கள்

- இலவச மாணவர் இல்லங்கள்
- மருத்துவநலம்
- கலை வளர்ச்சி
# ஒரானியெசுத்தாடு

**ஒரானியெசுத்தாடு** (*Oranjestad*, ) அரூபாவின் தலைநகரமும், அந்நாட்டின் மிகப்பெரிய நகரமும் ஆகும். அரூபா தீவு நாட்டின் மேற்கு முனைக்கு அருகே தெற்குக் கரையில் இது அமைந்துள்ளது. உள்ளூர் பப்பியாமெந்தோ மொழியில் இது "பிலாயா" என அழைக்கப்படுகிறது. 2010 ஆம் ஆண்டில் இதன் மக்கள்தொகை அண்ணளவாக 30,000 என மதிப்பிடப்பட்டிருந்தது.
# ஒல்லையூர் கிழான் மகன் பெருஞ்சாத்தன்

**ஒல்லையூர் கிழான் மகன் பெருஞ்சாத்தன்** சங்ககால அரசர்கள்களில் ஒருவன். இவனது தந்தை ஒல்லையூர் கிழான். இவன் ஆண்ட நாடு ஒல்லையூர் நாடு. தலைநகர் ஒல்லையூர். இவன் சிறந்த வள்ளல்களில் ஒருவன். **வல்வேல் சாத்தன்** என இவன் போற்றப்பட்டான். ஒல்லையூர் தந்த பூதப்பாண்டியன் தாக்கிய போரில் இவன் மாண்டான். இவனை இழந்த துக்கத்தில் அவன் நாட்டு இளைஞர்களும், இளம்பெண்களும், யாழால் வளைத்துப் பறித்துச் சூடும் பாணர்களும், பாடினிப் பெண்களும் மகிழ்ச்சியின் அடையாளமாகச் சூடும் முல்லைப் பூவைச் சூடவில்லையாம். அத்துணைத் துக்கம் அவர்களுக்கு.
# சமுத்திரகுப்தர்

**சமுத்திரகுப்தர்** , குப்தப் பேரரசை கி பி 335 முதல் 375 முடிய ஆட்சி செய்த பேரரசர். முதலாம் சந்திரகுப்தருக்குப் பின் வட இந்தியாவை ஆட்சி செய்த சமுத்திர குப்தர், இந்திய வரலாற்றில் மிகச்சிறந்த போர்த்திறன் படைத்தவர் எனப் போற்றப்படுகிறார். திறமையான ஆட்சியாளர், போர் நுணுக்கங்கள் அறிந்தவர் மற்றும் இந்து சமயம், கலை, இலக்கியங்களை பேணியவர் என்பதால் குப்த பேரரசின் மூன்றாம் ஆட்சியாளரான சமுத்திரகுப்தரின் ஆட்சிக் காலத்தை **இந்தியாவின் பொற்காலம்** என வரலாற்று ஆய்வாளர்கள் கருதுகின்றனர். இவரது மகன் இரண்டாம் சந்திரகுப்தர், சமுத்திர குப்தருக்குப் பின்னர் ஆட்சிக்கு வந்தவர்.  
ஜாவா தீவின் நூல்களில் இவரது பெயரை தாந்திரிகமந்தகர் எனக் குறித்துள்ளது. சமுத்திரம் என்ற சமஸ்கிருத மொழிச் சொல்லிற்கு கடல் என்று பொருள். சமுத்திரகுப்தரை அசோகருக்கு நிகராக ஒப்பீடு செய்கின்றனர். அசோகர் அமைதி மற்றும் அகிம்சையைப் போற்றியவர்; ஆனால் சமுத்திரகுப்தர் போர் மற்றும் ஆக்கிரமிப்பு செய்வதில் ஆர்வம் கொண்டவர்.  
முதலாம் சந்திர குப்தருக்கும் - மகாஜனபாதங்களில் ஒன்றான **லிச்சாவி** இளவரசி குமாரதேவிக்கும் பிறந்தவர் சமுத்திரகுப்தர். பாடலி புத்திரத்தை தலைநகராகக் கொண்ட குப்தப் பேரரசை நாற்பது ஆண்டு காலம் வரை ஆட்சி செய்தவர்.
# சமுத்திரகுப்தர்

## வெற்றிகள்

ரோகில்கண்ட் மற்றும் மத்திய இந்தியாவின் பத்மாவதி ஆகிய பகுதிகளை சமுத்திரகுப்தர் வென்ற பின்னர் தற்கால வங்காளம், ஒடிசா, மால்வா, குஜராத், நேபாளம், வங்காளம், ஒரிசா, அசாம், மதுரா, மத்தியப் பிரதேசம், காஷ்மீர், ஆப்கானித்தான் வென்று, பின் தென்னிந்தியாவின் ஆந்திரம் வரை வெற்றி கொண்டார். முழு வட இந்தியாவை, குப்தப் பேரரசில் கொண்டுவந்தவர் சமுத்திரகுப்தர் ஆவார். பல்லவ மன்னர் முதலாம் விட்ணுகோபன், சமுத்திரகுப்தரின் தமிழகம் மீதான வெற்றியை தடுத்தார்.
# சமுத்திரகுப்தர்

## அலகாபாத் தூண்கள் - நாணயங்கள்

தூணுடன், சமுத்திரகுப்தரின் உருவம் பொறித்த நாணயம், பிரித்தானிய அருங்காட்சியகம்]]
சமுத்திர குப்தரின் போர் வெற்றிகள் குறித்த வரலாற்றை அலகாபாத் தூணில் செதுக்கப்பட்டுள்ளது.
கி பி நான்காம் நூற்றாண்டின் முதல் பாதியின், இந்திய அரசியல், நிலவியல், மன்னர்கள், மக்கள் குறித்த, சமுத்திர குப்தரின் அரசவைக் கவிஞர் ஹரிசேனரின் செய்திகள் இத்தூண்களில் செதுக்கப்பட்டுள்ளது. சமுத்திரகுப்தர் வெளியிட்ட தங்கம், வெள்ளி, செப்பு நாணயங்கள் மூலம், அவர் காலத்திய வரலாற்று குறிப்புகள் அறிய முடிகிறது.
# சமுத்திரகுப்தர்

## பின் வந்த ஆட்சியாளர்

சமுத்திரகுப்தர் நாற்பது ஆண்டுகள் குப்தப் பேரரசை ஆட்சி செய்த பின்னர், அவரது மகன் இரண்டாம் சந்திரகுப்தர் பட்டத்திற்கு வந்தார்.
# சமுத்திரகுப்தர்

## இதனையும் காண்க

- அசோகரின் தூண்கள்
- குப்தப் பேரரசு
# சமான் சர்வதேச பள்ளி

**சமான் சர்வதேச பள்ளி** *(Zaman International School )* என்பது கம்போடியா தலைநகர் புனோம் பென்னில் இருக்கும் ஒரு தனியார் பன்மொழி சர்வதேச பள்ளி ஆகும். இப்பள்ளியானது 1997 ஆம் ஆண்டு சமான் என்ற துருக்கிய தினசரி பத்திரிகையின் முன்னாள் பத்திரிகையாளரால் நிறுவப்பட்டது. சமான் சர்வதேச பள்ளி, இசுலாமியர்களின் குலென் இயக்கத்துடன் தொடர்பு கொண்ட ஒரு பள்ளி என இணையதள ஆதாரங்கள் தெரிவிக்கின்றன.  
இப்பள்ளியில் குழந்தைகளுக்கு கே1 முதல் 12 ஆவது வரையிலான கல்வி அளிக்கப்படுகிறது. அனைத்துப் பாடங்களும் ஆங்கிலம் மற்றும் கெமெர் மொழிகளில் கற்பிக்கப்படுகின்றன. புனோம் பென்னில் உள்ள தொன்லே பாசாக் பகுதியில் புதிதாக வடிவமைக்கப்பட்டு கட்டப்பட்ட கட்டிடத்தில் இம்மேல்நிலைப் பள்ளி இயங்குகிறது. வைக்கப்பட்டுள்ளது. 7 ஆம் நிலையில் இருந்து 12 ஆம் நிலை வரை பயிலும் மாணவர்கள் இவ்வளாகத்தில் கல்வி கற்கின்றனர். சமான் தொடக்கப்பள்ளி புனோம் பென்னில் உள்ள தௌல் கோர்க் பகுதியில் அமைந்துள்ளது.  
சமான் சர்வதேச பள்ளியில் கல்வி கற்கும் மாணவர்களுக்கு தேசிய மற்றும் சர்வதேச கல்வித் தகுதிகள் கிடைக்கின்றன. 9 ஆம் நிலை மற்றும் 12 ஆம் நிலை மாணவர்களுக்கு இரண்டு தேசிய அளவிலான தேர்வுகள் நடத்தப்படுகின்றன. கேம்பிரிட்ச்சின் சர்வதேச பள்ளிக்கல்வி பொதுச் சான்றிதழ் படிப்புக்குச் செல்வதற்காக சர்வதேசப்பகுதி மாணவர்களுக்கு ஒரு தேர்வும் 10 அல்லது 11 மற்றும் 12 ஆம் நிலைகளுக்குச் செல்வதற்கான தரம் ஏ தேர்வு என்ற மற்றோரு தேர்வும் இங்கு நடத்தப்படுகின்றன. தனது நாட்டில் உள்ள துருக்கியப் பள்ளிகள் துருக்கி மற்றும் கம்போடியா இடையே பாலங்களாகச் செயல்படுகின்றன என்று கம்போடிய பாதுகாப்பு அமைச்சரகத்தின் செய்தித்தொடர்பாளர் தளபதி சும் சோச்சீட் கூறுகிறார்.
# இரண்டாம் சந்திரகுப்தர்

**இரண்டாம் சந்திரகுப்தர்** (*Chandragupta* II அல்லது *Chandragupta Vikramaditya*), குப்த பேரரசர்களில் மிகவும் புகழ் பெற்றவர். இவரை சந்திரகுப்த விக்கிரமாதித்தியன் என்றும் அழைப்பர். சமுத்திரகுப்தரின் மகனாக இவர் மேற்கு சத்திரபதிகளை வென்று தற்கால குஜராத், இராஜஸ்தான் பகுதிகளை கைப்பற்றி, வட இந்தியா முழுவதையும் ஒரு குடையின் கீழ் கொண்டு வந்தவர். இவரின் ஆட்சி காலமான பொ.ஊ. 380 முதல் 415 முடிய உள்ள காலத்தில், கலை, இலக்கியம், கட்டிடக் கலை, சிற்பக் கலை செழிப்பின் உச்சத்தைத் தொட்டது. இந்து சமயம் மீண்டும் மிகப் பொலிவுடன் செழித்தோங்கியது. எனவே இரண்டாம் சந்திரகுப்தரின் ஆட்சிக் காலத்தை **இந்தியாவின் பொற்காலம்** என வரலாற்று ஆய்வாளர்கள் கூறுகிறார்கள். இவரை இரண்டாம் **சந்திரகுப்த விக்கிரமாதித்தியன்** என்றும் அழைப்பர்.  
பொ.ஊ. 388 முதல் 409 முடிய உஜ்ஜைன் நகரத்தைத் தலைநகராகக் கொண்டு குப்தப் பேரரசை ஆண்டவர்.
# இரண்டாம் சந்திரகுப்தர்

## வெளிநாடுகள் மீதான படையெடுப்புகள்

இரண்டாம் சந்திரகுப்தர், இந்தியாவிற்கு வெளியே, கிழக்கிலும் மேற்கிலும் உள்ள 21 நாடுகளைப் படையெடுத்து வென்றதாக, நான்காம் நூற்றாண்டு பெருங்கவிஞர் காளிதாசர் தனது நூல்களில் குறித்துள்ளார். பாரசீகம், காம்போஜம், ஹூன மக்கள், கிராதர்கள், மிலேச்சர்கள், நேபாளம், யவனம், காஷ்மீரம் ஆகியவை இவர் வென்ற நாடுகளில் குறிப்பட்டத்தக்கதாகும். இரண்டாம் சந்திரகுப்தருக்குப் பின் அவரது இரண்டாம் மகன் முதலாம் குமாரகுப்தர் அரியணை ஏறினார்.
# இரண்டாம் சந்திரகுப்தர்

## சமயம்

வைணவ சமயத்தைப் பின்பற்றிய இரண்டாம் சந்திரகுப்தர் முதல் அவருக்குப் பின் வந்த குப்த பேரரசர்கள், பரம பாகவதர்கள் அல்லது பாகவத வைணவர்கள் என்ற சிறப்புப் பெயருடன் அழைக்கப்பட்டனர். இவரது ஆட்சிக் காலத்தில் இந்து சமயம், குறிப்பாக வைணவ சமயம் செழித்தோங்கியது.
# இரண்டாம் சந்திரகுப்தர்

## விக்கிரம நாட்காட்டி

பொ.ஊ.மு. 57 காலத்திய பண்டைய இந்தியப் பேரரசரான விக்கிரமாதித்தியன் உஜ்ஜையின் நகரத்தை தலைநகராகக் கொண்டு இந்தியாவை ஆட்சி செய்தவர். அவர் ஆட்சிப் பொறுப்பேற்ற நாளின் நினைவாக தீபாவளிக்கு அடுத்த நாள் பாத்வா என அழைக்கப்படுகிறது. விக்ரம் நாட்காட்டி பொ.ஊ.மு. 57 முதல் தொடங்கியது. நேபாளத்தில் விக்கிரம நாட்காட்டி அலுவல்முறை நாட்காட்டியாகக் கடைப்பிடிக்கிறது. சகர்களை வென்றதால் இரண்டாம் சந்திரகுப்தரை, **சந்திரகுப்த விக்கிரமாதித்தியன்** என்ற சிறப்புப் பெயரால் அழைக்கப்பட்டார்.
# இரண்டாம் சந்திரகுப்தர்

## வெளியிட்ட நாணயங்கள்

மேற்கு சத்ரபதிகள் மற்றும் சமுத்திரகுப்தரைப் போன்று, தங்கம் மற்றும் வெள்ளி நாணயங்களை இரண்டாம் சந்திரகுப்தர் வெளியிட்டார்.
# கல்வான் ஆறு

**கால்வான் ஆறு** *(Galwan River)* என்பது சீனாவின் மேற்கு சிஞ்சியாங் பகுதியில் இருந்து இந்தியாவின் சம்மு காசுமீர் வரை பாய்கின்ற ஒரு நதியாகும். சாம்சுங்லிங் என்ற பகுதியில் தோன்றும் இந்நதி மேற்கு நோக்கிப் பாய்ந்து 34°45′33″வ 78°10′13″கி என்ற ஆள்கூறுகளில் சியோக் ஆற்றுடன் இணைகிறது. சிந்து நதியின் கிளை நதிகளில் நீரின் திசைக்கு எதிராகப் பாயும் நதிகளில் இதுவும் ஒன்றாகும்.  
சுமார் 80 கிலோமீட்டர் நீளத்திற்குப் பாயும் இவ்வாற்றில் நீரின் வேகமும் அதிகமாகும். இந்தியாவின் லடாக் பகுதியைச் சேர்ந்த குலாம் ரசூல் கால்வான் என்பவரின் வீரதீரச் செயல்களை பாராட்டும் நினைவாக பிரித்தானிய இந்தியா ஆட்சியாளர்கள், இந்த ஆற்றுக்கு கால்வான் ஆறு எனப்பெயரிட்டனர்.  
கல்வான் ஆறும், கால்வான் பள்ளத்தாக்கும் லடாக்கின் வடமேற்கு நிலப்பகுதியான அக்சாய் சின்னில் உள்ளது. இப்பகுதி யாருக்கு சொந்தம் என்பதில் பல ஆண்டுகளாக இந்தியா மற்றும் சீனாவிற்கு இடையே சர்ச்சை நீடிக்கிறது என்றாலும் இப்பகுதி 1959 ஆம் ஆண்டு முதல் சீனக்கட்டுப்பாட்டில் உள்ளது. இப்பள்ளத்தாக்கின் தரைப்பகுதி மிகவும் கடினமாக இருக்கிறது. 1962 ஆம் ஆண்டில் இந்தியா இப்பகுதியில் தன்னுடைய இராணுவப்படையை நிறுத்தி வைத்திருந்தது. ஆனால் 1962-இல் நடைபெற்றஇந்தியச் சீனப் போரில், சீனா வெற்றி பெற்று இப்பகுதியை தனது கட்டுப்பாட்டுக்குள் கொண்டு வந்து விட்டது.
# கல்வான் ஆறு

## இதனையும் காண்க

- தவுலத் பெக் ஓல்டி
- துர்புக்-சியோக்-தவுலத் பெக் ஓல்டி சாலை
- சியோக் ஆறு
- பாங்காங் ஏரி
- உண்மையான கட்டுப்பாட்டுக் கோடு
- திஸ்கித்
- துர்புக்
# போரான் நைட்ரைடு

**போரான் நைட்ரைடு** (Boron nitride) என்பது BN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். போரான் மற்றும் நைட்ரசன் அணுக்கள் சம எண்ணிகையில் சேர்ந்து இச்சேர்மம் உருவாகிறது. போரான் நைட்டிரைடு கனசதுர, அறுகோணப்பட்டக வடிவங்களைக் கொண்டிருந்தாலும், அறுகோணப்பட்டக வடிவ போரான் நைட்டிரைடு (h-BN) பரவலாகப் பயன்படுத்தப்படுகிறது.  
அறுகோண வடிவமுடைய போரான் நைட்ரைடு கிராஃபைட்டை ஒத்த அமைப்புடையது. இது போரான் நைட்ரைடு பல்லுருக்களிலேயே மிகவும் நிலைத்த, மிருதுவான அமைப்புடையது, மேலும் இது உயவுப்பொருளாகவும், நறுமணப் பொருட்களில் பதனச்சரக்காகவும் பயன்படுத்தப்படுகிறது. வைரத்தை ஒத்த வடிவமுடைய போரான் நைட்ரைடு கனச்சதுர வடிவமுடைய போரான் நைட்ரைடு (c-BN) எனப்படுகிறது. இது கடினத் தன்மையில் வைரத்தை விடக்குறைவாகவும், வெப்ப, வேதி நிலைத்தன்மையில் வைரத்தை விட அதிகமான நிலைத்தன்மையையும் உடையது. மிகவும் அரிதான வடிவமான உருசைட்டு போரான் நைட்ரைடு கனச்சதுர வடிவ போரான் நைட்ரைடை விட அதிக கடினத்தன்மை உடையது. இது அறுங்கோண (lonsdaleite-ஒத்த) வடிவமுடையது.  
B-க்கும் N-க்குமான பிணைப்பு அயனிப்பண்பு உடையது, ஆகையால் மேலடுக்கில் உள்ள B-அணு கீழடுக்கில் உள்ள N-அணுவுடன் பிணைப்பை ஏற்படுத்திக்கொள்ளும். கிராப்ஃபைட்டும் போரான் நைட்டிரைடும் ஒத்த எதிர்மின்னிய அமைப்பை கொண்டிருந்தாலும், கிராஃபைட்டு கருப்பு நிறமுடையது, சிறந்த மின்கடத்தும் பண்பு கொண்டது. இது நன்கடத்தியாகவோ அல்லது குறைக்கடத்தியாகவோ அறியப்படுகிறது. மாறாக, போரான் நைட்டிரைடு வெள்ளை நிறமுடையது, மின்கடத்தாப் பண்பை கொண்டுள்ளது. ஆனாலும், சிறந்த வெப்பக்கடத்தியாக உள்ளது. மேலும், வேதி நிலைத்தன்மை/மந்தத்தன்மை, எந்திர வலிமை/கடினத்தன்மை, அரிமான எதிர்ப்புத்தன்மை ஆகிய பண்புகளையும் கொண்டுள்ளது. இதனால் இதனை உயவுப்பொருளாக, மேற்பூச்சுப் பொருளாக, மின் காப்பியாக, மின்மக்கசிவுத் தடுப்பியாகவும் பயன்படுத்தப்படுகிறது.
# மசூர் மௌலானா

**மசூர் மௌலானா** (*S. Z. M. M. Moulana*, 31 சனவரி 1932 - 4 டிசம்பர் 2015) இலங்கை முஸ்லிம் அரசியல்வாதியும், முன்னாள் மேலவை, மற்றும் மாகாண சபை உறுப்பினரும், பேச்சாளரும் இலக்கியவாதியும் ஆவார்.
# மசூர் மௌலானா

## வாழ்க்கைக் குறிப்பு

மசூர் மௌலானா கிழக்கிலங்கையில் அம்பாறை மாவட்டம் மருதமுனை என்ற ஊரில் செய்யது ஐதுறுஸ் மௌலானா செயின் மௌலானா இஸ்மாலெப்பை போடியார், செயினம்பு ஆகியோருக்குப் பிறந்தார். மருதமுனை அல்மனார் மகா வித்தியாலயம், மட்டக்களப்பு சிவானந்தா வித்தியாலயம், மட்டக்களப்பு மத்திய கல்லூரி ஆகிய பாடசாலைகள் கல்வி கற்றார். ஆங்கில ஆசிரியராகப் பணியாற்றினார்.
# மசூர் மௌலானா

## அரசியலில்

மசூர் மௌலானா தனது 17வது அகவையில் தந்தை செல்வாவின் அரசியல் செயல்பாட்டில் ஈடுபாடு ஏற்பட்டு இலங்கைத் தமிழரசுக் கட்சியில் சேர்ந்தார். 1956 இல் கொழும்பு காலிமுகத் திடலில் நடைபெற்ற சத்தியாக்கிரகப் போராட்டத்தில் தமிழ் தலைவர்களுடன் இணைந்து கலந்து கொண்டார். தமிழரசுக் கட்சியின் சார்பில் மேலவை உறுப்பினராக நியமிக்கப்பட்டார். பின்னர் சூலை 1960, 1965 தேர்தல்களிலும் போட்டியிட்டார்.  
1966 முதல் 1974 வரை கரவாக வடக்கு கிராமசபைத் தலைவராக இருந்து செயல்பட்டார்.  
அதன் பின்னர் இலங்கை முசுலிம் காங்கிரசில் இணைந்து கல்முனை மாநகர முதல்வராகவும் பணியாற்றினார்.
# மசூர் மௌலானா

## மறைவு

மசூர் மௌலானா தனது 84 வது அகவையில் 2015 டிசம்பர் 4 வெள்ளிக்கிழமை அதிகாலை 2 மணியளவில் கொழும்பில் காலமானார்.
# சின்ஹகட்

**சின்ஹகட்** (*Sinhagad*) என்னும் கோட்டை, இந்திய மாநிலமான மகாராஷ்டிராவின் புனேவுக்கு தெற்கில் சுமார் 25 கி.மீ தொலைவில் அமைந்துள்ளது. இது கொண்டாணா என்றும் அழைக்கப்படுகிறது. இந்த சொல்லுக்கு சிங்கத்தின் கோட்டை என்று பொருள். இந்த கோட்டை இரு வாயில்களை கொண்டது. அவை புனே தர்வாஜா என்றும், கல்யாண் தர்வாஜா என்றும் அழைக்கப்படுகின்றன. சின்ஹகட் என்பது "சிம்மக் கோட்டை" எனப் பொருள்படும்.  
இந்த கோட்டையில் தொலைக்காட்சிகளை ஒளிபரப்பும் கோபுரம் வைக்கப்பட்டுள்ளது. கோட்டையின் மேல் பகுதியில் தங்குவதற்கான அறைகள் உள்ளன.  
மேற்குத் தொடர்ச்சி மலைத் தொடரின் தனித்துள்ள ஒரு மலையுச்சியின் மீதமைந்திருக்கும் இக்கோட்டை, தரையிலிருந்து உயரத்திலும், சராசரியாக கடல் மட்டத்திலிருந்து உயரத்திலுமுள்ளது.
# அடிலைன் மொலமுறே

**அடிலைன், மொலமுறே சீமாட்டி** (*Adeline, Lady Molamure*, 1890 - 1977) பிபேக (அடிலைன்; *தொடக்கத்தில்* **மீதெனிய**) என்பவர் இலங்கை செனட் சபையின் முதலாவது பெண் உறுப்பினர் ஆவார். ஆதலின், இவரே இலங்கையில் தெரிவு செய்யப்பட்ட முதலாவது பெண் சட்டவரைஞர் ஆவார். இவர் செனட் சபையின் உப தலைவியாகச் செயற்பட்டார்.  
கொழும்பு பிசப் கல்லூரியில் கல்வி கற்ற இவர் அப்போதைய சட்டவாக்கக் கழக உறுப்பினரான ஹென்றி மீதெனிய அதிகாரம் என்பவரின் மகளாவார். இவர் 1931 இல் தனது தந்தையின் இறப்பைத் தொடர்ந்து ஏற்பட்ட வெற்றிடத்துக்காக அவரது தேர்தல் தொகுதியில் நடைபெற்ற இடைத்தேர்தலின் மூலம் தெரிவு செய்யப்பட்டார். பின்னர் 1947 ஆம் ஆண்டு இவர் செனட்டுக்குத் தெரிவு செய்யப்பட்டதுடன், 1955 இல் அச்சபையின் உப தலைவியாக நியமிக்கப்பட்ட அதே வேளை பிரித்தானியப் பேரரசு வரிசையின் கட்டளைத் தளபதியாக ஆக்கப்பட்டார்.  
இவர் இலங்கையின் முதலாவது சபாநாயகர் சேர் பிரான்சிஸ் மொலமுறே என்பவரைத் திருமணம் புரிந்தார். இவர்களின் ஒரே மகளான சீதா மொலமுறே என்பவரும் இலங்கை செனட் சபையின் உறுப்பினரானார். அவர் குடியியற் பணியாளராக இருந்து இலங்கைத் திறைசேரியின் செயலாளரான எல். ஜே. செனவிரத்ன என்பவரைத் திருமணம் புரிந்தார்.
# தத்தாரிஸ்தான்

## சொல்

"தத்தார்ஸ்தான்" என்ற பெயர் இங்கு வாழக்கூடிய இனக்குழுவினரான தடார்கள் என்ற பாரசீக மொழி பெயரில் இருந்து பெறப்பட்டது. இன்னொரு பெயர் உருசிய மொழியில் வழக்கில் உள்ளது. இது “Тата́рия” (Tatariya) என்ற பெயர் ஆகும். சோவியத் ஆட்சியின் போது “Tatar ASSR” என்று வழங்கப்பட்டது.
# தத்தாரிஸ்தான்

## நிலவியல்

இக்குடியரசு கிழக்கு ஐரோப்பிய பீடபூமியின் மையத்தில் அமைந்துள்ளது. மாஸ்கோவில் இருந்து கிழக்கில் சுமார் 800 கிலோமீட்டர் (500 மைல்) தொலைவில் உள்ளது, வோல்கா ஆறு மற்றும் காம ஆறு ( வோல்காவின் கிளையாறு) ஆகியவற்றுக்கு இடையில் அமைந்துள்ளது, மற்றும் உரால் மலைகளுக்கு கிழக்கில் பரவியுள்ளது.  
- எல்லைகள்: ( உருசிய கூட்டமைப்புக்குள்):
- வடக்கில் கீரோவ் ஒப்லாஸ்து, வடக்கு மற்றும் வடகிழக்கில் உத்முர்த்தியா குடியரசு, கிழக்கு மற்றும் தென்கிழக்கில் பாஷ்கொர்டொஸ்தான், தென்கிழக்கில் ஒரன்பூர்க் ஒப்லாஸ்து, தெற்கில் சமர ஒப்லாஸ்து , தெற்கு மற்றும் தென்மேற்கில் ஊழியனோவ்ஸ்க் ஒப்லாஸ்து, தெற்கு மற்றும் தென்மேற்கில் சுவாசியா, மேற்கு மற்றும் வடமேற்கில் மாரீ எல் போன்றவை உள்ளன.
- உயரமான இடம்: 343 மீ (1,125 அடி)
- வடக்கு தெற்காக அதிகபட்சமாக: 290 கிலோமீட்டர் (180 மைல்) நீளம் உள்ளது.
- கிழக்கு மேற்காக அதிகபட்டமாக: 460 கி.மீ. (290 மைல்) நீளம் உள்ளது.
# தத்தாரிஸ்தான்

## நிலவியல்

### இயற்கை வளங்கள்

- குடியரசின் முக்கிய இயற்கை வளங்கள் எண்ணெய் , இயற்கை எரிவாயு , ஜிப்சம் மற்றும் பல. குடியரசில் உள்ள எண்ணெய் வளம் பில்லியன் டன்னுக்கும் கூடுதலாக உள்ளதாக மதிப்பிடப்பட்டுள்ளது.  
இக்குடியரசில் 1990 ஆம் ஆண்டுவரை 100 பள்ளிவாசல்கள் மட்டுமே இருந்தன. ஆனால் 2004 இல் பள்ளிவாசல்களின் எண்ணிக்கை 1,000ஐ தாண்டியது. சனவரி 1, 2008 வரையான காலகட்டத்தில் 1,398 சமய அமைப்புகள் பதிவு செய்யப்பட்டுள்ளன. இதில் 1,055 அமைப்புகள் முஸ்லீம் அமைப்புகள் ஆகும். இன்று, சுன்னி இஸ்லாமியர் மக்கள் தொகையில் 55% ஆகும்.  
குடியரசில் உருசிய மரபுவழித் திருச்சபை கிருத்துவம் இரண்டாவது பெரிய சமயமாக, 150 க்கும் மேற்பட்ட ஆண்டுகளாக இருந்து வருகிறது.
# தத்தாரிஸ்தான்

## பொருளாதாரம்

இக்குடியரசு ரஷ்யாவின் மிகவும் வளர்ச்சியுற்ற பகுதிகளில் ஒன்றாகும். குடியரசில் தொழில்துறை நன்கு வளர்ச்சியடைந்துள்ளது, ஒரு நபருக்கான குடியரசின் மொத்த உள்நாட்டு உற்பத்தி 2004 ல் 12.325 அமெரிக்க டாலராக இருந்தது. 2008இல் மொத்த உள்நாட்டு உற்பத்தி 930 பில்லியன் ரூபிள் ஆகும்.  
குடியரசின் செல்வத்துக்கு முக்கிய ஆதாரமாக எண்ணெய் வளம் உள்ளது. வருடத்திற்கு 32 மில்லியன் டன் கச்சா எண்ணெய் உற்பத்தி மேற்பட்டுகிறது. இதை 1 பில்லியன் டனானாக உயர்த்த திட்டமிடப்பட்டு உள்ளது. குடியரசில் தொழில்துறை உற்பத்தியின் பங்கு 45% ஆகும். உள்நாட்டு உற்பத்தியில் . மிகவும் வளர்ந்த உற்பத்தி தொழில்கள் பெட்ரோலிய துறை, மற்றும் கட்டுமான இயந்திரங்கள் போன்றவை ஆகும்.
# பப்பேத்தே

**பப்பேத்தே** (*Papeete*) என்பது அமைதிப் பெருங்கடலில் அமைந்துள்ள பிரான்சின் கடல் கடந்த ஆட்புலமான பிரெஞ்சு பொலினீசியாவின் தலைநகரமாகும். பப்பேத்தே நகராட்சி (பிரான்சியக் கம்யூன்) வின்வர்டு தீவுகளில் பிரெஞ்சு பொலினீசியாவில் தாகித்தியில் அமைந்துள்ளது. இங்குதான் பிரான்சிய தலைமை ஆணையர் உள்ளார். தாகித்திய, பிரான்சியப் பொலினீசிய அரசு, தனியார் வணிக, தொழிலக,நிதியச் சேவை மையங்கள் அமைந்துள்ளன. பிரெஞ்சுப் பொலினீசியாவின் சுற்றுலாத்துறைக்கு இங்குள்ள துறைமுகம் நுழைவாயிலாக உள்ளது.  
பப்பேத்தேயின் நகர்ப்புற மக்கள்தொகை ஆகத்து 2022 கணக்கெடுப்பின்படி 124,724 ஆகும். இவர்களில் கருவ பப்பேத்தே நகரத்தில் 26,654 மக்கள் உள்ளனர்.
# பப்பேத்தே

## வானிலை

பப்பேத்தேயில் வெப்பமண்டல பருவக்கால வானிலையாக மழைக்காலமும் வெயிற்காலமும் நிலவுகின்றது. இருப்பினும் வெயிற்காலத்திலும் மழை காணப்படுகின்றது. வெயிற்காலம் ஆகத்து,செப்டம்பரில் மட்டுமே உள்ளது. ஆண்டின் மற்றநாட்களில் மழை பெய்கின்ற இங்கு மிகக் கூடுதலாக திசம்பர், சனவரியில் மழை பெய்கின்றது. வெப்பநிலை ஆண்டு முழுமையும் ஒரேநிலையில் சராசரியாக அளவில் உள்ளது.
# அரசு மேல்நிலைப் பள்ளி, தோவாளை

**அரசு மேல்நிலைப் பள்ளி, தோவாளை** என்பது கன்னியாகுமரி மாவட்டத்தில், தோவாளையில் அமைந்துள்ள ஒரு மேல்நிலைப் பள்ளியாகும். 1882 ஆம் ஆண்டு தொடக்கப் பள்ளியாகத் தொடங்கப்பட்ட இப்பள்ளி 1960 இல் உயர்நிலைப் பள்ளியாகவும், 1980 ஆம் ஆண்டு மேல்நிலைப் பள்ளியாகவும் தரம் உயர்த்தப்பட்டது. இப்பள்ளியின் தற்போதைய தலைமையாசிரியராக த. விஜய குமார் 31.07.2014 - பணியாற்றி வருகிறார். பள்ளியின் வளர்ச்சிப் பணியில் பெற்றோர், ஆசிரியர் சங்கம், கிராமக் கல்விக்குழு, பள்ளி மேலாண்மைக் குழு போன்றவை சிறப்பான பங்களிப்பை அளித்து வருகின்றன.  
இப்பள்ளியில் மத்திய மாநில அரசுகளின் அனைத்து நலத்திட்டங்களும் செயல்படுத்தப்பட்டுவருகின்றன. அரசு மேல்நிலைப் பள்ளி, தோவாளையில் மாநில அரசின் முப்பருவக் கல்வி முறை நடைமுறையில் உள்ளது. இப்பள்ளியில் மாணவர்களின் கற்றல் மற்றும் ஒழுக்கச் செயல்பாடுகளை முழுமையாக மதிப்பிடும் பொருட்டு 'தொடர் மற்றும் முழுமையான மதிப்பீடு' முறை செயல்படுத்தப்பட்டுள்ளது.
# அரசு மேல்நிலைப் பள்ளி, தோவாளை

## பாடங்கள்

மேல்நிலைக் கல்வியில் கணிதம் - உயிரியியல் (தமிழ் மொழி மூலம் மற்றும் ஆங்கில மொழி மூலம்), கணிதம் - கணிப்பொறியியல் (தமிழ் மற்றும் ஆங்கில மொழி மூலம்), அறிவியல் (தமிழ்மொழி மூலம் மட்டும்), வணிகவியல் - கணிப்பொறியியல் (தமிழ்மொழி மூலம் மட்டும்), வணிகவியல் - வரலாறு (தமிழ்மொழி மூலம் மட்டும்), மின் சாதனங்களும் பொருட்களும் (தொழிற்கல்வி - தமிழ்மொழி மூலம் மட்டும்) ஆகிய பாடப்பிரிவுகள் உள்ளன.
# அரசு மேல்நிலைப் பள்ளி, தோவாளை

## கல்விக்குழு மற்றும் புரவலர்கள்

இப்பள்ளியின் வளர்ச்சியில் பள்ளியின் கல்விக்குழு உறுப்பினர்களும் புரவலர்களும் பெரும்பங்கு வகிக்கின்றனர். உயர்நிலைப் பள்ளி உருவாக உழைத்திட்ட ஆரம்பகால கல்விக்குழு உறுப்பினர்களாக சுப்பிரமணியம் (தலைவர்), த. ச. நமச்சிவாயம் , எம். நல்லபெருமாள், தியாகி ஏ. சிவதாணு, கே. சிவ சுப்பிரமணியம், ஏ. பி. எம். புலமுத்து ஆகியோர் இருக்கின்றனர். ரூபாய் 1000 - 25000 வரை நன்கொடையாக வழங்கிய நூற்றுக்கணக்கான புரவலர்களால் இப்பள்ளி மாநில அளவில் பெயர்பெற்ற பள்ளியாக விளங்குகிறது.
# அரசு மேல்நிலைப் பள்ளி, தோவாளை

## சங்கங்களும் மன்றங்களும்

கல்விசார் செயல்பாடுகளைத் தவிர, கல்வி இணைச்செயல்பாடுகளிலும் மாணவர்களின் ஆர்வத்தை மேம்படுத்தும் பொருட்டு பள்ளியில் நாட்டு நலப்பணித் திட்டம், சிறார் செஞ்சிலுவைச் சங்கம், பாரத சாரண சாரணியர் சங்கம், தேசிய பசுமைப் படை போன்ற சங்கங்களும், இலக்கிய மன்றம், நூலக மன்றம், ஸ்ருதிலயா எனும் இசைக்கழகம், ஓவிய மன்றம், அறிவியல் மன்றம், கணித மன்றம், சதுரங்க மன்றம் போன்றவையும் செயல்பட்டு வருகின்றன.